Diari Oficial de la Generalitat Valenciana


Sumari del DOGV 9778, del 31-01-2024 (2024/758)

RESOLUCIÓ de 26 de gener de 2024, del conseller d'Educació, Universitats i Ocupació, per la qual es nomena Susana Fernández de Ávila López com a membre del Ple del Consell Valencià d'Universitats i de Formació Superior.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9778

Data del DOGV
:   31-01-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/758


Data del document
:   26-01-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * Consell Social d'Universitats

RESOLUCIÓ de 26 de gener de 2024, del conseller d'Educació, Universitats i Ocupació, per la qual es nomena Susana Fernández de Ávila López com a membre del Ple del Consell Valencià d'Universitats i de Formació Superior. [2024/758]  
La Llei 4/2007, de 9 de febrer, de la Generalitat, de coordinació del sistema universitari valencià, crea i regula, en el capítol II del títol III, el Consell Valencià d'Universitats i de Formació Superior, i en l'article 25.1.e) establix que el Ple del Consell estarà integrat, entre altres vocals, per un representant de cada Consell de Govern de les universitats públiques, designat del mode en què prevegen els seus respectius estatuts.  
  
L'article 26.1 de l'esmentada norma legal disposa que els membres del Ple del Consell Valencià d'Universitats i de Formació Superior que no ho siguen per raó del seu càrrec, seran nomenats per la persona titular de la conselleria competent en matèria d'universitats, amb la designació prèvia per l'òrgan corresponent, per un període de quatre anys i podran ser renovats per períodes successius d'igual duració. En cas de produir-se una vacant per renúncia o revocació de la designació, el nou membre serà nomenat pel període restant de mandat del membre que ha cessat.  
El Consell de Govern de la Universitat Miguel Hernández d'Elx, en la seua sessió ordinària de 14 de desembre de 2023, ha acordat la designació de Susana Fernández d'Ávila López com el seu representant en el Consell Valencià d'Universitats i de Formació Superior, en substitució de Fernando Borrás Rocher, el mandat del qual ha conclós.  
  
Vist l'exposat, de conformitat amb el que preveu l'article 26.1 de la Llei 4/2007, de 9 de febrer, de la Generalitat, de coordinació del sistema universitari valencià, conformement a la proposta del director general d'Universitats, i en virtut de les competències atribuïdes pel Decret 136/2023, de 10 d'agost, del Consell, d'aprovació del Reglament orgànic i funcional, de la Conselleria d'Educació, Universitats i Ocupació, resolc;  
  
Primer  
Nomenar com a vocal del Ple del Consell Valencià d'Universitats i de Formació Superior a Susana Fernández d'Ávila López, en representació del Consell del Govern de la Universitat Miguel Hernández d'Elx, en substitució de Fernando Borrás Rocher.  
  
Segon  
El mandat tindrà una duración de quatre anys des del nomenament.  
  
  
Tercer  
La present resolució farà efecte des del dia de la seua publicació en el Diari Oficial de la Generalitat Valenciana.  
  
De conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, esta resolució, que posa fi en la via administrativa, podrà ser recorreguda potestativament en reposició o bé caldrà plantejar directament un recurs contenciós administratiu, en els terminis i davant els òrgans següents:  
  
a) El recurs de reposició s'ha d'interposar davant el conseller d'Educació, Universitats i Ocupació, en el termini d'un mes a comptar a partir del dia següent de ser publicada en el Diari Oficial de la Generalitat Valenciana.  
b) El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana, en el termini de dos mesos a comptar a partir de l'endemà de ser publicada en el Diari Oficial de la Generalitat Valenciana.  
  
València, 26 de gener de 2024.- El conseller d'Educació, Universitats i Ocupació: José Antonio Rovira Jover.